Diari Oficial de la Generalitat Valenciana


Sumari del DOGV 8603, del 31-07-2019 (2019/6988)

RESOLUCIÓ de 14 de febrer de 2019, de la Subdirecció General de Relacions Laborals, per la qual es disposa el registre i publicació de l'acord de modificació del text del I Conveni col·lectiu d'empleats i empleades de finques urbanes de les províncies de València i Castelló per als anys 2018, 2019, 2020 i 2021. (Codi 49874564314007).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8603

Data del DOGV
:   31-07-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/6988


Data del document
:   14-02-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 14 de febrer de 2019, de la Subdirecció General de Relacions Laborals, per la qual es disposa el registre i publicació de l'acord de modificació del text del I Conveni col·lectiu d'empleats i empleades de finques urbanes de les províncies de València i Castelló per als anys 2018, 2019, 2020 i 2021. (Codi 44382247333073). [2019/6988]  
  
Vist el text de l'acord pel qual es modifica l'apartat tercer de l'article 2 del I Conveni col·lectiu d'empleats i empleades de finques urbanes de les províncies de València i Castelló per als anys 2018, 2019, 2020 i 2021, firmat per la comissió negociadora, estant integrada la mateixa, d'una part pels representants de l'empresa i d'una altra per la representació dels treballadors, i de conformitat amb allò que disposa l'article 90, apartats 2 i 3 del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors, l'article 2 del Reial decret 713/2010, de 28 de maig, sobre registre i depòsit de convenis i acords col·lectius de treball i els articles 3 i 4.3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, d'acord amb el que establix l'article 51.1 de l'Estatut d'Autonomia de la Comunitat Valenciana, i en el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, resol:  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i depòsit del text de l'acord.  
  
Segon  
Disposar la seua publicació en el Diari Oficial de la Generalitat Valenciana.  
  
València, 14 de febrer de 2019.- El subdirector general de Relacions Laborals: Juan Ignacio Soler Tormo.  
  
  
Comissió negociadora del 1r Conveni col·lectiu d'empleats i empleades de finques urbanes de les províncies de València i Castelló per als anys 2018, 2019, 2020 i 2021  
  
Per CCOO: Antonio Inarejos Verdejo  
  
Per UGT: Vicente Martínez Trenco  
Encarna Vila Bataller  
  
Per INTERSINDICAL: Marco Antonio Llerena Caridad  
José Guerrero Jiménez  
  
Per Associació de Propietaris i Comunitats de Propietaris de les Províncies de València i Castelló: Remedios Villanueva Brotóns  
Ignacio Román Pascual  
Antonio Ortuno Ricart  
Augusto Cambrils Pardo  
  
A València, a 14 de desembre de 2018, sent les 13.30 hores, reunides les persones al marge referenciades en la seua condició de membres de la comissió negociadora del 1er Conveni col·lectiu d'empleats i empleades de finques urbanes de les províncies de València i Castelló, convocada a l'efecte de modificar l'article 2, Àmbit personal i funcional; adopten per unanimitat, el següent:  
  
  
ACORD  
  
1. Modificar l'entrada en vigor del present conveni respecte de les empreses de serveis, multiserveis o de gestió integral, en el sentit d'ampliar el període transitori per a l'aplicació d'aquest conveni a les esmentades empreses.  
  
2. Que el referit apartat tercer de l'article 2n queda redactat de la manera següent: «No obstant això, el que disposa el paràgraf anterior, s'establix un període transitori per a l'aplicació d'aquest convenia a les empreses abans citades, per la qual cosa la seua entrada en vigor serà obligatòria a partir de l'1 de juliol de 2019».  
  
3. Que el present acord entra en vigor des del moment de la firma, independentment de la data en què es publique en el Diari Oficial de la Generalitat Valenciana.  
  
4. Les parts acorden autoritzar August Cambrils Pardo amb DNI \*\*\*\*\*\*\*\* a realitzar quantes gestions i actuacions siguen necessàries per a la inscripció d'aquest acord en els Registres de l'Autoritat Laboral competent.  
  
I, sense més assumptes que tractar, en mostra de la seua conformitat, ho ratifiquen i signen, en el lloc i dates indicats ut supra.